15/01/2020 | Administración LocalMunicipal
Carballo
Convocatoria de axudas para a conciliación da vida familiar ano 2019

Na Xunta de Goberno local do 30 de decembro de 2019 aprobáronse as bases da Convocatoria de axudas para a conciliación da vida familiar ano 2019, que se publican para xeral coñecemento: Estas bases establacen os criterios e procedementos, en réxime de concorrencia competitiva, para a concesión de axudas ás familias que precisen servizos específicos para a conciliación da vida laboral e familiar por carecer de apoios no seu entorno. Estas axudas responden ao interese da Área de Igualdade e Benestar do Concello de Carballo por artellar políticas apropiadas para dar cobertura ás necesidades das familias con menores a seu cargo ( de 3 a 12 anos, ou ata 16 cando os menores teñan recoñecida una discapacidade igual ou superior ao 33%), que precisen conciliar a súa vida laboral e familiar. Estas axudas só se poderán recibir polos servizos contratados fóra dos centros escolares. As axudas consistirán no reembolso da parte proporcional correspondente do gasto realizado entre o 1 de xullo de 2019 e o 30 de novembro de 2019. Estas axudas serán compatibles con outras axudas públicas ou privadas para a mesma finalidade, sempre e cando a suma das mesmas non supere o 100% do gasto efectivamente realizado. Neste caso, as axudas serán minoradas ata ese límite. Estas axudas económicas teñen por obxeto proporcionar durante o ano 2019 un apoio económico que axude a costear un recurso de conciliación familiar e sociolaboral complementario, ante a incompatibilidade dos horarios laboráis e os centros de educación. Sempre que non exista un recurso público que poida dar resposta ás necesidades da familia ( Plan Concilia, comedor escolar, actividades extraescolares de ANPAS, etc) Consideraránse actividades subvencionables a) O coidado e transporte das persoas menores de idade por parte de escolas infantiles ou centros de ocio, sempre que no centro educativo non esté instaurando o Programa Concilia do Concello de Carballo. b) O servizo de comedor por parte de una entidade privada, sempre e cando exista incompatibilidade horaria dos proxenitores e que non se dipoña de praza de comedor. c) As actividades extraescolares fora do centro educativo sempre e cando non exista oferta por parte da ANPA ou outra entidade. d) Os campamentos de verán. A concesión das axudas deberá axustarse aos criterios seguintes: 1. Será condición indispensable que a unidade de convivencia careza de rede natural de apoio, considerándose ésta a exercida pola nai e/ou pai, xustificada documentalmente a súa incompatibilidade horaria derivada da súa xornada laboral.2. Será requisito indispensable estar empadroado e ser fillo/a de pais empadroados no termo municipal de Carballo, con veciñanza no municipio, e convivir co/a beneficiario/a, ou emancipados con domicilio neste municipio.3. Poderán optar a una axuda aqueles/as solicitantes cuns ingresos familiares anuais que non excedan o establecido nestas bases. O crédito total destinado á concesión de axudas ás familias para as actividades de conciliación no Concello de Carballo no ano 2019 ascende a quince mil euros (15.000€). Este importe irá con cargo á aplicación orzamentaria 2310.4890001 do Orzamento Xeral do Concello. A puntuación máxima para cada solicitude será de 17 puntos. Sendo necesaria unha puntuación mínima de 9 puntos para que a solicitude sexa subvencionada. A valoración de cada expediente de solicitude farase en función dos siguientes criterios: Os ingresos familiares calcularánse por agregación das rendas de cada un dos membros computables da familia que obteñan ingresos de calquera natureza, de conformidade coa normativa reguladora do imposto sobre a renda das persoas físicas (IRPF). Os membros da unidade familiar que presentasen Declaración do Imposto sobre a Renda do exercicio 2018, para os efectos do cálculo da renda familiar sumarán os recadros 392 (base impoñible xeral) e a 405 (base impoñible do aforro) da Declaración. No caso de exención legal de presentar a Declaración da Renda, presentarase Certificado de estar exento desta, na que tamén consten os datos sobre os ingresos que posúe a Axencia Tributaria. Para a valoración das solicitudes, a aqueles solicitantes que non superen os ingresos familiares anuais antes sinalados, calcularáselle a renda per cápita da unidade familiar, dividindo a renda familiar entre o número de membros computables da unidade familiar. Para os efectos do cálculo da renda per cápita, computarán por dous os membros da unidade familiar (pai, nai, neno/a e irmáns) cunha discapacidade igual ou superior ao 33% ou que acrediten unha pensión de incapacidade permanente nos graos de total, absoluta ou grande invalidez ou que teñan recoñecida a condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade.1.- Considerarase membro computable da unidade familiar os pais non separados legalmente e, no seu caso, o titor/a ou a persoa encargada da garda e protección do/a menor, o/a solicitante, os irmáns ou irmás con discapacidade física, psíquica ou sensorial que convivan no domicilio familiar ou incapacitados xudicialmente, suxeitos á patria potestade prorrogada ou rehabilitada, e os irmáns ou irmás menores de idade, con excepción dos emancipados, e os irmáns solteiros/as menores de 25 anos que convivan no domicilio familiar.2.- Cando non exista vínculo matrimonial, a unidade familiar entenderase constituída polo pai, a nai e todos os fillos dos pais que convivan con eles e que reúnan os requisitos citados anteriormente. No caso de que non exista convivencia deberá acreditarse documentalmente mediante o correspondente certificado de convivencia ou volante de empadroamento colectivo ou outros documentos que acrediten suficientemente tal extremo.3.- No caso de familias monoparentais en que conviva un só proxenitor ou titor/a co neno/a, deberá acreditarse documentalmente esta circunstancia. No caso de divorcio ou separación legal dos pais non se considerará membro computable aquel que non conviva co alumno/a. Non obstante, se é o caso, terá a consideración de membro computable o novo cónxuxe ou persoa unida por análoga relación, e as rendas incluiranse dentro do cómputo da renda familiar.4.- No caso de falecemento dalgún dos proxenitores do neno/a que convivisen con el, acreditarase mediante certificado de defunción ou fotocopia do libro de familia onde figura esta circunstancia.5.- A separación ou divorcio acreditarase mediante sentenza xudicial que a determine ou convenio regulador onde conste a custodia do menor.6.- No caso de separación ou divorcio dos proxenitores con custodia compartida acreditada mediante sentenza xudicial, as rendas de ambos incluiranse dentro do cómputo da renda familiar.7.- En casos especiais en que a unidade familiar non estea conformada do xeito establecido no punto 1., deberá achegarse certificado ou volante de convivencia colectivo en que figure o neno/a polo cal se solicita a axuda e todos os familiares que convivan con el, así como certificado dos servizos sociais do municipio que acredite tal extremo.8.- Nos supostos en que o solicitante da axuda sexa un menor en situación de acollemento, será de aplicación á familia de acollida o disposto nos parágrafos anteriores.9.- Nos casos de violencia de xénero, no ámbito familiar quedarán excluídos no cómputo das rendas os ingresos do agresor, considerándose a familia como monoparental. A fórmula para determinar a cuantía da subvención será: Valor punto = Presuposto total (15.000€) / Total de puntos obtidos polas persoas solicitantes. A fórmula a aplicar sería: A contía da subvención estará en función dos puntos obtidos. A comisión de valoración outorgará a cada solicitude unha puntuación de acordo cos criterios establecidos. Por regra xeral a subvención municipal non superará o 50% do custe da actividade nen os 500 euros. Se unha vez aplicada a fórmula e feito o reparto entre as entidades subvencionadas existise sobrante, esté repartirase segundo a fórmula adaptada: CMS2: Valor punto2 x puntos obtidos E así sucesivamente ata esgotar a cuantía asignada a esta convocatoria. En ningún caso o importe da subvención será superior a cantidade solicitada. O importe da axuda non superará o 50% do custe da actividade nin os 500€. As solicitudes para tomar parte nesta convocatoria deberán presentarse en impreso oficial no Rexistro Xeral do Concello de Carballo, ou por calquera dos medios establecidos no artigo 16 da Lei 39/2015, O prazo de presentación de solicitudes será de 15 días naturais contados dende o seguinte a publicación do extracto da convocatoria no Boletín Oficial da Provincia da Coruña, a través da BDNS. O impreso oficial facilitarase no Rexistro Xeral do Concello e nas oficinas municipais de Servizos Sociais. A presentación pode facerse na Sede electrónica do Concello de Carballo https://www.sede. carballo. orgCo impreso de solicitude entregaranse os seguintes documentos obrigatoriamente os sinalados en negrita: a) Fotocopia do libro de familia no cal figuren todos os membros da unidade familiar. No caso de non ter libro de familia ou se a situación familiar non coincide coa reflectida no libro, terá que presentarse documento ou documentos que acrediten os membros da unidade familiar. b) Fotocopia do DNI ou NIF provisional do beneficiario/a (neno/a) e fotocopia do DNI do pai, nai ou titor/a que conste na solicitude da axuda. c) No caso de discapacidade do/a neno/a, do/a solicitante ou dalgún dos membros da unidade familiar incluídos na solicitude deberá acompañarse copia compulsada de: - Certificado emitido polo órgano competente do grao de discapacidade cunha porcentaxe igual ou superior ao 33%, - Resolución ou certificado emitido pola Seguridade Social de pensión de incapacidade permanente nos graos de total, absoluta ou grande invalidez. - Documentación acreditativa da condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade. d) Copia da Declaración do Imposto sobre a Renda do exercicio 2018 de todos os membros computables da unidade familiar. No caso de exención legal de presentar a Declaración da renda, presentarase certificado de estar exento de facela, no que tamén consten os datos sobre os ingresos que posúe a Axencia Tributaria e declaración xurada dos ingresos obtidos polaunidade familiar no ano 2019, achegando fotocopia compulsada de todos e cada un dos documentos acreditativos correspondentes. Os/as residentes ausentes ou emigrantes presentarán, no caso anterior, certificación acreditativa das retribucións íntegras anuais que perciban da empresa ou entidade onde traballen. e) En caso de persoas activas as tres últimas nóminas, de todos os membros da unidade familar, ou no caso de autónomos a última declaración trimestral. f) Documentación acreditativa de calquera outra circunstancia que se alegue para que se teña en conta nos criterios de concesión.(resolucións de prestacións económicas do SEPE ou calquera outro organismo público) g) Factura expedida pola entidade organizadora do pagamento da actividade (non se admite outro documento xustificativo) h) Acreditación da situación familiar mediante a sentenza xudicial i) Declaración xurada de que non percibe outras axudas de calquera tipo para a mesma finalidade ou, no caso de telas solicitado e non ter aínda resposta, indicar a que organismo. j) Xustificante de titularidade onde constará o número de conta (co IBAN) a nome do beneficiario (neno/a) da axuda. Cando o beneficiario fose menor de idade, deberá constar tamén como titular o pai, naioutitor/a que conste na solicitude de axuda. k) Declaración xurada de que está ao corrente coas obrigas tributarias coa Axencia Tributaria e coa Seguridade Social. l) En caso de incompatibilidade horaria por motivos laborais ou formativos, certificación da empresa contratante ou do centro de formación no que constará o horario laboral/formativo de duración estable e non puntual. Se hai dous proxenitores ou convivintes, a incompatibilidade debe acreditarse para ambos A documentación sinalada nos puntos c, d, i e k non deberán presentarse en caso de asinar as correspondentes autorizacións A documentación que se presente deberá ter validez na data de finalización do prazo de presentación de solicitudes. E calquera outra que se considere oportuna para a obtención e verificación de datos. No suposto de que as solicitudes presentadas non reúnan os requisitos sinalados, requirirásellesaos/ás interesados/as que no prazo de dez (10) días emenden as anomalías advertidas, procedéndose no caso contrario ao arquivo da solicitude. A presentación de solicitude da axuda implicará a autorización ao Concello de Carballo para comprobar a veracidade dos datos ou para facer as consultas a outras administracións que considere oportunas para solicitar a información necesaria para a adxudicación da axuda, sendo necesaria tamén a autorización do resto dos membros computables da unidade familiar que obteñan ingresos, que deberán asinar para tal fin no impreso de solicitude e indicar o seu NIF. As solicitudes presentadas serán valoradas de acordocos criterios de outorgamento especificados nestas Bases. A concesión das axudas realizarase en réxime de concorrencia competitiva e resolverá a Xunta de Goberno Local, logo da proposta motivada da Comisión avaliadora correspondente. A dita comisión estará formada por: -Presidenta: Concelleira delegada de Servizos Sociais. -Vogais: Xefa de área do Departamento de Servizos Sociais e Traballadora Social do departamento e un/una concelleira/o delegada/o. -Na Comisión avaliadora actuará como secretario/a, sen voto, un/unha funcionario/a da unidade administrativa á que lle corresponda a súa tramitación. O pagamento das axudas efectuaráselle á/ao solicitante da axuda (ao beneficiaria/o ou á/ao seu representante legal segundo proceda), unha vez resolto a concesión das axudas, sen necesidade de presentar ningún tipo de xustificación tendo en conta que esta xa deberá formar parte da documentación que acompaña a solicitude. Todas as axudas están suxeitas ao Imposto sobre a Renda das Persoas Físicas. Os/as beneficiarios das axudas están obrigados a destinar a axuda finalidade para a que se concede, podendo o Concello solicitarlle que acredite ante a entidade concedente o cumprimento dos requisitos e condicións que determinen a concesión da axuda. Estas axudas son incompatibles con calquera outra que teña a mesma finalidade ou para a mesma finalidade que puideran recibirse doutras entidades ou persoas públicas ou privadas. Polo tanto, as/os beneficiarias/os das axudas deberán comunicarle ao Concello de Carballo a obtención doutras axudas ou subvencións para a mesma finalidade. O Concello poderá esixir a devolución da axuda se ten coñecemento de que a/o beneficiaria/o obtivo outras subvencións ou axudas para a mesma finalidade. O Concello poderá esixir a devolución das axudas se o/a neno/nena non asiste un mínimo do 80% das horas de campamento Os/as beneficiarios deberán someterse ás actuacións de comprobación do Concello e ás de control financeiro que corresponde á Intervención Municipal así como facilitar toda a información que llesexa requerida pola Intervención Xeral da Comunidade Autónoma, polo Tribunal de Contas e polo Consello de Contas no exercicio das súas funcións. De conformidade coa Lei Orgánica 15/1999 de 13 de decembro de Protección de datos de carácter persoal (LOPD), infórmase que os datos suministrados nos formularios que se presenten a esta convocatoria poden pasar a formar parte dun ficheiro automatizado de titularidade do Concello de Carballo, cuxa finalidade é a xestión da convocatoria para a que se presenta esta solicitude. O responsable dos datos recollidos será a Concellaría de Servizos Sociais, con enderezo en Praza do Concello, s/n 15100 Carballo. O Concello de Carballo e a Concellaría de Servizos Sociais comprométense a adoptar as medidas de seguridade que correspondan en cumprimento do establecido na lexislación vixente en materia de protección de datos de carácter persoal. O interesado poderá exercer os seus dereitos de acceso, rectificación, cancelación e oposición, entregando o formulario disposto para tal finalidade no Rexistro de Entrada Municipal, no enderezo electrónico lopd@carballo. orgou chamando ao tfno.981 704 703. Con respecto ao non previsto nestas bases aplicarase supletoriamente: · Ley 38/2003, de 17 de noviembre, General de Subvenciones · R. D.887/2006 polo que se aproba o Regulamento de desenvolvemento da Lei 38/2003, do 17 de novembro, Xeral de subvencións. · Lei 9/2007, de 2007, de 13 de xuño, de Subvencións de Galicia. · Ordenanza Xeral de Subvencións do Concello de Carballo · Lei 39/2015, de 1 de outubro, Reguladora do Procedemento Administrativo Común As presentes bases reguladoras e cantos actos administrativos se derivaren delas poderán ser impugnados polos interesados nos casos e na forma prevista nos artigos 112 e seguintes da Lei 39/2015, do 1 de outubro, do procedemento administrativo común das administracións públicas. De conformidade co art.17 da Lei 1/2016, do 18 de xaneiro, de transparencia e bo goberno, e co artigo 15.2. c) da Lei 9/2007, do 13 de xuño, de subvencións de Galicia, a relación provisional e definitiva de persoas beneficiarias da prestación de comedor publicarase no taboleiro de edictos e na páxina web dos servizos sociais municipais, polo que a presentación da solicitude leva implícita a autorización para o tratamento necesario dos datos das persoas beneficiarias e a referida publicidade. De conformidade co previsto nos artigos17.3. b) e 20.8. a) da Lei 38/2003, do 17 de novembro, xeral de subvencións, o Concello de Carballo remitirá á Base de Datos Nacional de Subvencións información da convocatoria e dos acordos de concesión recaídos. En virtude do disposto no artigo 4 da Lei 1/2016, do 18 de xaneiro, as persoas físicas e xurídicas beneficiarias de subvencións, están obrigadas a fornecer á Administración, ao organismo ou á entidade das previstas no artigo 3.1 da Lei 1/2016, do 18 de xaneiro, á que se atopen vinculadas, previo requirimento, toda a información necesaria para o cumprimento por aquela das obrigas previstas no título I da citada lei. En carballo a 9 de Xaneiro de 2020 O Alcalde Evencio Ferrero Rodríguez